pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทยเน้นย้ำส่งเสริมความร่วมมือด้วยความไว้เนื้อเชื่อใจเชิงยุทธศาสตร์
วันจันทร์ที่ 4 พฤศจิกายน 2562
ไทยเน้นย้ําส่งเสริมความร่วมมือด้วยความไว้เนื้อเชื่อใจเชิงยุทธศาสตร์
ไทยเน้นย้ําส่งเสริมความร่วมมือด้วยความไว้เนื้อเชื่อใจเชิงยุทธศาสตร์
วันนี้ (4 พฤศจิกายน 2562) เวลา 13.30 น. ณ ห้อง Sapphire 205-206 ศูนย์แสดงสินค้าและการประชุมอิมแพ็ค เมืองทองธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมสุดยอดเอเชียตะวันออก (EAS) ครั้งที่ 14 ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
การประชุมสุดยอดเอเชียตะวันออก (EAS) ครั้งที่ 14 จัดขึ้นเพื่อร่วมกันกําหนดทิศทางและทบทวนความร่วมมือและบทบาทของการประชุมสุดยอดเอเชียตะวันออก (EAS) ในการส่งเสริมสันติภาพ เสถียรภาพและความเจริญรุ่งเรือง และแลกเปลี่ยนข้อคิดเห็นในประเด็นเชิงยุทธศาสตร์ระดับภูมิภาคและระหว่างประเทศที่เป็นผลประโยชน์ร่วมกัน โดยมีประเทศที่เข้าร่วมใน EAS จํานวน 18 ประเทศ ได้แก่ อาเซียน 10 ประเทศ ออสเตรเลีย จีน อินเดีย ญี่ปุ่น สาธารณรัฐเกาหลี นิวซีแลนด์ รัสเซีย และสหรัฐฯ
นายกรัฐมนตรีกล่าวต้อนรับผู้เข้าร่วมประชุมสุดยอดเอเชียตะวันออก ครั้งที่ 14 พร้อมกล่าวว่า “EAS” เป็นเสาหลักของความเจริญเติบโตทางเศรษฐกิจและความมั่นคงของภูมิภาคและโลก และอยู่ในจุดสูงสุดของโครงสร้างสถาปัตยกรรมภูมิภาคที่มีอาเซียนเป็นแกนกลาง ทําให้ EAS มีความสําคัญและมีบทบาทในการส่งเสริมสันติภาพ เสถียรภาพ และความเจริญรุ่งเรืองในภูมิภาคอาเซียนมาอย่างต่อเนื่อง
ทั้งนี้ ไทยได้ให้ความสําคัญกับ EAS ในการส่งเสริมความไว้เนื้อเชื่อใจเชิงยุทธศาสตร์ ซึ่งมีความสําคัญอย่างยิ่งต่อการรับมือกับความท้าทายที่ส่งผลกระทบต่อสันติภาพ และความเจริญรุ่งเรืองของภูมิภาค
โอกาสนี้ นายกรัฐมนตรีกล่าวว่าการส่งเสริมความมั่นคงและการพัฒนาที่ยั่งยืน โลกาภิวัฒน์และการเชื่อมโยงกันในมิติต่าง ๆ นํามาซึ่งโอกาสทางด้านเศรษฐกิจและการพัฒนาชีวิตความเป็นอยู่ของประชาชนให้มีความทันสมัยมากยิ่งขึ้น อย่างไรก็ดี เราต้องเตรียมพร้อมรับมือกับความท้าทายด้านความมั่นคงในรูปแบบต่าง ๆ ที่พร้อมกับความเชื่อมโยง และความก้าวหน้าทางเทคโนโลยี
ในช่วงท้าย นายกรัฐมนตรีขอบคุณและขอความร่วมมือผู้นําทุกคน ในการขับเคลื่อน EAS เพื่อเพิ่มพูนความไว้เนื้อเชื่อใจเชิงยุทธศาสตร์ และแก้ไขปัญหาความท้าทายต่าง ๆ เพื่อให้ ทุกฝ่ายได้ประโยชน์ (win-win solution) และสนับสนุนความเชื่อมโยงระหว่าง EAS กับกรอบความร่วมมือต่าง ๆ ที่มีอยู่ในภูมิภาค เพื่อให้เกิดการสอดประสานระหว่างกัน (synergy) มากที่สุด
รัฐบาลไทย-ข่าวทำเนียบรัฐบาล-ธนาคารออมสิน สำรวจดัชนีความเชื่อมั่นของผู้ประกอบการ Startup เป็นครั้งแรก
วันพุธที่ 23 พฤษภาคม 2561
ธนาคารออมสิน สํารวจดัชนีความเชื่อมั่นของผู้ประกอบการ Startup เป็นครั้งแรก
“ค่าดัชนีความเชื่อมั่นผู้ประกอบการ Startup ไตรมาส 1 ปี 2561 อยู่ในเกณฑ์ดี สะท้อนความเชื่อมั่นของผู้ประกอบการ Startup ต่อสถานการณ์ทางธุรกิจโดยรวม”
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า “ศูนย์วิจัยเศรษฐกิจธุรกิจและเศรษฐกิจฐานราก ธนาคารออมสิน ได้ทําการสํารวจดัชนีความเชื่อมั่นผู้ประกอบการ Startup (SSI) เป็นครั้งแรก ภายหลังจากที่ได้มีการจัดทําการประมาณการขยายตัวทางเศรษฐกิจไทย (GDP) และดัชนีความเชื่อมั่นเศรษฐกิจฐานราก (GSI) เนื่องด้วยธนาคารตระหนักถึงความสําคัญของผู้ประกอบการ Startup ที่จะเป็นกําลังสําคัญในการขับเคลื่อนอนาคตของประเทศไทย จึงมีความสนใจจะทําการศึกษาและติดตามความเคลื่อนไหวของผู้ประกอบการในธุรกิจ Startup และจะได้มานําเสนอผลการสํารวจอย่างต่อเนื่อง
ทั้งนี้ ผลการสํารวจดัชนีความเชื่อมั่นผู้ประกอบการ Startup (SSI) ประจําไตรมาส 1 ปี 2561 ที่ได้ดําเนินการสํารวจจากกกลุ่มผู้ประกอบการ Startup ทั่วประเทศจํานวน 423 ตัวอย่าง พบว่า ดัชนี SSI ไตรมาส 1 ปี 2561 อยู่ที่ระดับ 62.16 ซึ่งสูงกว่าค่ากลางที่ระดับ 50 แสดงให้เห็นว่าผู้ประกอบการ Startup มีความเชื่อมั่นต่อสถานการณ์ทางธุรกิจโดยรวมจากปัจจัยด้านผลประกอบการ ด้านการผลิต และด้านคําสั่งซื้อที่อยู่ในระดับดี โดยเฉพาะในกลุ่มธุรกิจบริการ เช่น ธุรกิจการเงิน การขนส่งและ โลจิสติกส์ การศึกษา และการท่องเที่ยว เนื่องจากมีการนําเทคโนโลยีมาใช้ในด้านการตลาด และการให้บริการ อย่างไรก็ตาม ผู้ประกอบการส่วนใหญ่ยังมีความกังวลเกี่ยวกับต้นทุนของธุรกิจที่ปรับตัวสูงขึ้น
สําหรับ SSI ในอนาคตอีก 3 เดือนข้างหน้า ผู้ประกอบการ Startup มีมุมมองต่อภาวะธุรกิจ Startup ในภาพรวมดีขึ้นอยู่ที่ระดับ 67.75 โดยได้รับปัจจัยสนับสนุนจากปริมาณการผลิตและคําสั่งซื้อที่ผู้ประกอบการคาดว่าจะมีเพิ่มมากขึ้น โดยเฉพาะในธุรกิจการแพทย์/สาธารณสุข ธุรกิจพาณิชย์อิเล็กทรอนิกส์ และธุรกิจการเงิน อย่างไรก็ตาม ผู้ประกอบการยังคาดการณ์ว่าต้นทุนการประกอบการยังไม่น่าจะลดลงจากปัจจุบัน
เมื่อพิจารณาในแต่ละภาคธุรกิจ ได้แก่ อุตสาหกรรม การเกษตร การค้า และบริการ พบว่า ผู้ประกอบการ Startup ในภาคบริการ มีความเชื่อมั่นต่อสถานการณ์ธุรกิจอยู่ที่ระดับ 68.73 ซึ่งสูงกว่าภาคธุรกิจอื่นที่อยู่ระดับ 57.9-60.5 อย่างไรก็ตาม ผู้ประกอบการ Startup ยังคงมีข้อจํากัดในการดําเนินธุรกิจ โดยเฉพาะจากปัญหาการขาดสภาพคล่อง การเพิ่มขึ้นของต้นทุน และคู่แข่งขัน รวมถึงการขาดแคลนแรงงานที่มีฝีมือและทักษะเฉพาะทาง
ทั้งนี้ ศูนย์วิจัยฯ มองว่ายังมีประเด็นที่ต้องเฝ้าระวังติดตามคือปัจจัยทางด้านต้นทุนของผู้ประกอบการ Startup ที่สูงขึ้น ทั้งจากค่าแรง อุปกรณ์การผลิต ราคาน้ํามัน และค่าขนส่ง อีกทั้งยังมีอุปสรรคที่รอการแก้ไขในด้านกําลังการผลิตที่ไม่เพียงพอต่อความต้องการของผู้สั่งซื้อ นอกจากนี้ผู้ประกอบการ Startup ยังคงต้องการให้ภาครัฐสนับสนุนในด้านเงินทุนหรือร่วมลงทุนเพื่อขยายธุรกิจและลงทุนเพิ่มเติมในด้านเครื่องจักร และอุปกรณ์ อีกทั้งสนับสนุนด้านการหาตลาดและเพิ่มความรู้ด้านเทคโนโลยีเพื่อปรับปรุงประสิทธิภาพการดําเนินงานให้ดียิ่งขึ้น” นายชาติชายฯ กล่าว
รัฐบาลไทย-ข่าวทำเนียบรัฐบาล-การประชุมคณะทำงานจัดทำแผนบริหารความเสี่ยงการทุจริต จากกระบวนงานอนุมัติ อนุญาตตามพระราชบัญญัติโรงงาน พ.ศ.2535 และที่แก้ไขเพิ่มเติม
วันจันทร์ที่ 9 เมษายน 2561
การประชุมคณะทํางานจัดทําแผนบริหารความเสี่ยงการทุจริต จากกระบวนงานอนุมัติ อนุญาตตามพระราชบัญญัติโรงงาน พ.ศ.2535 และที่แก้ไขเพิ่มเติม
การประชุมคณะทํางานจัดทําแผนบริหารความเสี่ยงการทุจริต จากกระบวนงานอนุมัติ อนุญาตตามพระราชบัญญัติโรงงาน พ.ศ.2535 และที่แก้ไขเพิ่มเติม
วันนี้ (9 เมษายน 2561) เวลา 10.00 น. นายสุรพล ชามาตย์ หัวหน้าผู้ตรวจราชการกระทรวงอุตสาหกรรม เป็นประธานในการประชุมคณะทํางานจัดทําแผนบริหารความเสี่ยงการทุจริต จากกระบวนงานอนุมัติ อนุญาตตามพระราชบัญญัติโรงงาน พ.ศ.2535 และที่แก้ไขเพิ่มเติม โดยมีนายชัชพล อินทโฉม หัวหน้ากลุ่มโรงงาน สอจ. ฉะเชิงเทรา นายอนิรุทธ์ โพธิหล้า หัวหน้ากลุ่มโรงงาน สอจ. ปราจีนบุรี นายอภิรักษ์ อ่ําสุริยะ หัวหน้ากลุ่มโรงงาน สอจ. จังหวัดระยอง นายเชาว์วัฒน์ วีรพันธุ์ หัวหน้ากลุ่มโรงงาน สอจ. ลพบุรี นายวีระ นันทเศรษฐ์ หัวหน้ากลุ่มโรงงาน สอจ. สิงห์บุรี เป็นคณะทํางาน และมีนางลมัย ทองเรือง รองหัวหน้าศูนย์ปฏิบัติการต่อต้านการทุจริต คณะทํางานและเลขานุการ ร่วมประชุม ณ ห้องประชุม อก 2 ชั้น 3 อาคาร สํานักงานปลัดกระทรวงอุตสาหกรรม
โดยการประชุมได้พิจารณาการจัดทําแผนบริหารความเสี่ยงการทุจริตในกระบวนงานของอุตสาหกรรมจังหวัด : กระบวนงานการอนุญาตประกอบกิจการโรงงาน และการจัดการกากอุตสาหกรรม พร้อมทั้งกําหนดแนวทางการกํากับ ติดตาม ประเมินผลการดําเนินงานตามแผนบริหารความเสี่ยง
รัฐบาลไทย-ข่าวทำเนียบรัฐบาล-รมช.สาธิต “OPEN HOUSE ธรรมนำสุขภาพ” ดูแลพระสงฆ์อาพาธ
วันศุกร์ที่ 13 ธันวาคม 2562
รมช.สาธิต “OPEN HOUSE ธรรมนําสุขภาพ” ดูแลพระสงฆ์อาพาธ
รัฐมนตรีช่วยว่าการกระทรวงสาธารณสุข เปิดงาน “OPEN HOUSE ธรรมนําสุขภาพ” ให้ความรู้ความเข้าใจแก่ประชาชน บุคลากรทางการแพทย์และสาธารณสุขได้ดูแลสุขภาพพระสงฆ์อาพาธตามหลักพระธรรมวินัย
รัฐมนตรีช่วยว่าการกระทรวงสาธารณสุข เปิดงาน “OPEN HOUSE ธรรมนําสุขภาพ” ให้ความรู้ความเข้าใจแก่ประชาชน บุคลากรทางการแพทย์และสาธารณสุขได้ดูแลสุขภาพพระสงฆ์อาพาธตามหลักพระธรรมวินัย
วันนี้ (13 ธันวาคม 2562) ที่ตึกกัลยาณิวัฒนา โรงพยาบาลสงฆ์ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายธนิตพล ไชยนันท์ ที่ปรึกษารัฐมนตรีช่วยว่าการกระทรวงสาธารณสุข นายแพทย์สมศักดิ์ อรรฆศิลป์ อธิบดีกรมการแพทย์ เปิดงาน “OPEN HOUSE ธรรมนําสุขภาพ” และให้สัมภาษณ์ว่า โรงพยาบาลสงฆ์ กรมการแพทย์ ได้จัดกิจกรรม “OPEN HOUSE ธรรมนําสุขภาพ” เพื่อให้ประชาชน บุคลากรทางการแพทย์และสาธารณสุข มีความรู้ความเข้าใจในการอุปัฏฐากพระสงฆ์อาพาธตามหลักพระธรรมวินัย นําความรู้ที่ได้ไปประยุกต์ใช้ภายในหน่วยงาน ซึ่งขณะนี้มีโรงพยาบาลที่จัดบริการสําหรับพระสงฆ์อาพาธทั่วประเทศ 83 แห่ง ซึ่งจะทําให้พระสงฆ์อาพาธเข้าถึงบริการทางการแพทย์และสาธารณสุขอย่างมีคุณภาพตามหลักพระธรรมวินัย ด้วยการจัดเสนาสนะให้เหมาะควร จัดพื้นที่พักที่หลับนอนไม่ให้ปะปนกับคฤหัสถ์ ตั้งแต่เก้าอี้นั่งรอตรวจ เตียงผู้ป่วย จัดให้เป็นสัดส่วนแยกจากกันกับคนทั่วไป การจัดภัตตาหารถวาย 2 มื้อ การจัดยาถวายต้องดูความเหมาะสมกับเวลาภัตตาหาร เช่น อาจจะไม่ถวายยาที่ระคายเคืองกระเพาะอาหารในมื้อเย็น เป็นต้น ที่สําคัญ ต้องไม่มีค่าใช้จ่ายเพิ่มเติมหรือส่วนเกิน ซึ่งได้มีการตั้งกองทุนปวารณาเพื่อช่วยเหลือในทุกกรณีที่อาจจะต้องมีค่าใช้จ่ายขึ้น
ดร.สาธิตกล่าวต่อว่า การถวายอาหารพระสงฆ์เป็นเรื่องสําคัญต้องลดหวาน มัน เค็ม เพื่อป้องกันความเสี่ยงในการอาพาธจากโรคที่พบบ่อย จากการตรวจสุขภาพพระสงฆ์ จํานวน 166 วัด รวม 2,735 รูป พบพระสงฆ์ป่วยร้อยละ 38 และกลุ่มเสี่ยงร้อยละ 26 โรคที่พบบ่อยคือ เบาหวาน ความดันโลหิตสูง และโรคอ้วน
*************************** 13 ธันวาคม 2562
รัฐบาลไทย-ข่าวทำเนียบรัฐบาล-กระทรวงยุติธรรมเดินหน้ากองทุนยุติธรรม ช่วยเหลือคนจน คนด้อยโอกาส ให้เข้าถึงการอำนวยความยุติธรรมได้ด้วยตัวเอง
วันศุกร์ที่ 11 พฤษภาคม 2561
กระทรวงยุติธรรมเดินหน้ากองทุนยุติธรรม ช่วยเหลือคนจน คนด้อยโอกาส ให้เข้าถึงการอํานวยความยุติธรรมได้ด้วยตัวเอง
รองปลัดกระทรวงยุติธรรมเผย กระทรวงยุติธรรมเดินหน้างานกองทุนยุติธรรม ช่วยเหลือคนจน คนด้อยโอกาส สามารถเข้าถึงการอํานวยความยุติธรรมได้ด้วยตัวเอง
วันนี้ (10 พ.ค.61) เวลา 13.00 น. ณ ตึกภักดีบดินทร์ ทําเนียบรัฐบาล นายธวัชชัย ไทยเขียว รองปลัดกระทรวงยุติธรรมกล่าวถึงการดําเนินงานด้านกองทุนยุติธรรม ในกิจกรรมสื่ออยากรู้ รัฐบาลอยากเล่า ครั้งที่ 3ว่า จากข้อเท็จจริงที่คนจนคนด้อยโอกาสมีปัญหาไม่สามารถเข้าถึงการอํานวยความยุติธรรมด้วยตนเองได้ รัฐบาลปัจจุบันได้พยายามแก้ปัญหาในส่วนนี้ โดยหาแนวทางทําให้คนจนที่อยู่ในชุมชนสามารถเข้าถึงกระบวนการยุติธรรม ด้วยการตั้งกองทุนยุติธรรมขึ้น เพื่อช่วยเหลือคนยากจน คนด้อยโอกาส ที่ไม่สามารถเข้าถึงความเป็นธรรมได้ด้วยตัวเอง และทําให้กองทุนยุติธรรมเป็นนิติบุคคล สามารถนํานิติกรรมและสัญญา ช่วยเหลือเกี่ยวกับเรื่องเงินที่สามารถปล่อยตัวชั่วคราว ให้ออกมารวบรวมพยานหลักฐาน พบที่ปรึกษากฎหมายหรือทนายความได้ โดยกองทุนยุติธรรมจะออกเงินค่าใช้จ่ายต่าง ๆ ให้ เช่น ค่าปล่อยตัวชั่วคราว ค่าจ้างทนายความ เงินวางศาลหรือค่าฤชาธรรมเนียมทั้งหมด และค่าใช้จ่ายอื่น ๆ ในการดําเนินคดีทั้งหมดที่เกี่ยวข้องให้
รองปลัดกระทรวงยุติธรรมกล่าวว่า ที่ผ่านมากระทรวงยุติธรรมไม่มีตัวเลขของประชาชนกลุ่มผู้มีรายได้น้อย ทําให้ต้องใช้เวลาในการสืบว่าคน ๆ นั้นยากจนจริงหรือไม่ แต่จากที่รัฐบาลได้เปิดการลงทะเบียนผู้มีรายได้น้อย ทําให้สามารถทราบตัวเลขประชาชนกลุ่มผู้มีรายได้น้อยที่มี 11.4 ล้านคน ซึ่งเป็นจํานวน 1 ใน 6 ของประชากรไทย กระทรวงยุติธรรมจึงได้นําเลขบัตรประชาชน 13 หลักเชื่อมโยงกับฐานข้อมูลของกระทรวงการคลัง และอินเทอร์เน็ตของกระทรวงดิจิทัลเพื่อเศรษฐกิจและสังคม ทําให้ทราบข้อมูลของประชาชนในเวลาเพียงไม่กี่นาที ทําให้สามารถอนุมัติให้ความช่วยเหลือได้ภายใน 1-2 วัน จากเดิมที่ต้องใช้เวลาถึง 10 วัน ทั้งนี้ กองทุนยุติธรรมดําเนินงานมาแล้วก่อนหน้านี้ถึงปัจจุบันรวม 12 ปี แต่มีฐานะเป็นนิติบุคคลในรัฐบาลปัจจุบันประมาณเกือบ 2 ปี
สําหรับปัญหาที่เกิดขึ้นในขณะนี้เนื่องจากไม่มีตัวแทนของกองทุนฯ อยู่ในหมู่บ้าน ตําบล กระทรวงยุติธรรมจึงได้ร่วมมือกับกรมการปกครอง กระทรวงมหาดไทย จัดการอบรมหลักสูตรให้กับกํานัน ผู้ใหญ่บ้าน ให้มีความรู้เรื่องของกองทุนยุติธรรม เพื่อให้สามารถช่วยนําความรู้ไปให้กับลูกบ้านได้ รวมทั้งจัดตั้งศูนย์ยุติธรรมชุมชนในทุกหมู่บ้าน ตําบล เพื่อรับเรื่องราวร้องทุกข์จากประชาชน ให้ประชาชนสามารถเข้าถึงการอํานวยความยุติธรรมได้โดยไม่จําเป็นต้องเข้ามาที่จังหวัด เพราะที่ผ่านมานั้นหลายคนมาถึงที่กระทรวงยุติธรรมแล้วไม่สามารถเดินทางกลับได้ บางคนกลับไปถึงอําเภอแล้วก็ไม่สามารถเดินทางกลับบ้านได้ รวมทั้งมีเรื่องการยืมเงินค่าใช้จ่ายเพื่อมาดําเนินการด้วย ฉะนั้น กองทุนยุติธรรมจะช่วยเรื่องค่าใช้จ่ายทั้งหมดที่เกี่ยวกับการดําเนินการให้ประชาชนสามารถเข้าถึงได้ ซึ่งกระทรวงยุติธรรมเชื่อว่า การดําเนินงานดังกล่าว จะสามารถทําให้คนยากจนสามารถเข้าถึงการอํานวยความยุติธรรมได้มากขึ้น ขณะที่เรื่องการใช้หนังสือค้ําประกันสัญญาจากกองทุนยุติธรรม ก็กําลังอยู่ระหว่างการหารือกับสํานักงานศาลยุติธรรมถึงข้อกฎหมาย และระเบียบที่จะมารองรับ เชื่อว่าหากสามารถดําเนินการได้สําเร็จ จะทําให้คนจนคนด้อยโอกาสสามารถเข้าถึงความยุติธรรมได้ด้วยตัวเอง
------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. สร้างนักบริหารระดับกลาง ก้าวทันเปลี่ยนแปลงด้านแรงงาน
วันศุกร์ที่ 16 มีนาคม 2561
กสร. สร้างนักบริหารระดับกลาง ก้าวทันเปลี่ยนแปลงด้านแรงงาน
กรมสวัสดิการและคุ้มครองแรงงาน จัดฝึกอบรมหลักสูตรการพัฒนานักบริหารแรงงานเพื่อการเปลี่ยนแปลงระดับกลางให้กับข้าราชการในสังกัด จํานวน 40 คน เพื่อเสริมสร้างความรู้และทักษะในการบริหารจัดการภาครัฐ มุ่งเน้นการปฏิบัติงานอย่างมีธรรมาภิบาล ก้าวทันเปลี่ยนแปลงด้าน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวว่า นักบริหารแรงงานระดับกลางเป็นบุคคลที่มีความสําคัญในการขับเคลื่อนกลไกการบริหารจัดการองค์กรไปสู่ความสําเร็จ ในฐานะที่เป็นคนกลางในการรับนโยบายจากผู้บริหารระดับสูง และนําไปสู่การปฏิบัติ ซึ่งการดําเนินการดังกล่าวจะต้องมีการวางแผน ประสานงาน กํากับดูแล ตลอดจนร่วมปฏิบัติงานเพื่อให้งานที่ได้รับมอบหมายเป็นไปตามเป้าหมายที่กําหนด เพื่อให้นักบริหารแรงงานระดับกลางได้มีความรู้ ความเข้าใจ มีทักษะ ด้านการบริหารที่เหมาะสมกับบทบาทหน้าที่ที่ได้รับผิดชอบ ตลอดจนมีคุณธรรม จริยธรรม ธรรมาภิบาล การปฏิบัติงานที่มุ่งผลสัมฤทธิ์ถึงประชาชน และมีศักยภาพพร้อมในการตอบสนองต่อความต้องการของผู้ที่มี ส่วนได้ส่วนเสียทุกภาคส่วนได้อย่างมีประสิทธิภาพ กสร.จึงได้จัดการอบรมหลักสูตรการพัฒนานักบริหารแรงงานเพื่อการเปลี่ยนแปลงระดับกลาง (นบร.) โดยครั้งนี้จัดขึ้นเป็นรุ่นที่ 27 มีผู้เข้ารับการอบรม ซึ่งประกอบด้วยข้าราชการระดับชํานาญการในสังกัดกสร. ทั้งส่วนกลางและภูมิภาค รวม 40 คน โดยมีระยะเวลาอบรมทั้งสิ้น 16 วัน ตั้งแต่วันที่ 8 - 23 มีนาคม 2561 สําหรับเนื้อหาในการอบรมประกอบด้วย ความรู้เกี่ยวกับการเปลี่ยนแปลงของบริบทโลกที่มีผลต่อการบริหาร การพัฒนาด้านบริหารงานและการจัดการ รวมทั้งบูรณาการร่วมกับกิจกรรมสร้างวัฒนธรรมต้านทุจริตด้วยหลักเศรษฐกิจพอเพียง
อธิบดีกรมสวัสดิการและคุ้มครองแรงงาน กล่าวต่อไปว่า หลังจากเสร็จสิ้นการอบรมหลักสูตรดังกล่าว กสร.จะมีบุคลากรที่มีความพรั่งพร้อมไปด้วยความรู้ ความสามารถ เป็นผู้ที่มีคุณธรรม จริยธรรม ธรรมาภิบาล และเป็นกลไกสําคัญในการบริหารจัดการด้านแรงงานที่ก้าวทันกับกระแสความเปลี่ยนแปลงของสถานการณ์ด้านแรงงานที่มีประสิทธิภาพต่อไป
รัฐบาลไทย-ข่าวทำเนียบรัฐบาล- คำกล่าวสำนึกในพระมหากรุณาธิคุณ กิจกรรมจิตอาสาพัฒนาสิ่งแวดล้อม เนื่องในโอกาสวันเฉลิมพระชนมพรรษา 28 กรกฎาคม 2562
วันศุกร์ที่ 26 กรกฎาคม 2562
คํากล่าวสํานึกในพระมหากรุณาธิคุณ กิจกรรมจิตอาสาพัฒนาสิ่งแวดล้อม เนื่องในโอกาสวันเฉลิมพระชนมพรรษา 28 กรกฎาคม 2562
โดย พลเอก ประยุทธ์ จันทร์โอชา นายกรัฐมนตรี วันพุธที่ 24 กรกฎาคม 2562 เวลา 10.30 น. ณ สวนวชิรเบญจทัศ เขตจตุจักร กรุงเทพมหานคร
ขอเดชะฝ่าละอองธุลีพระบาท
ปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี คณะรัฐมนตรี พร้อมคู่สมรส ข้าราชการพลเรือน ตํารวจ ทหาร ข้าราชการกรุงเทพมหานคร จิตอาสาพระราชทาน 904 วปร. รวมทั้งภาคีเครือข่ายภาครัฐ ภาคเอกชน และพสกนิกรชาวไทยทุกหมู่เหล่าที่มาชุมนุมพร้อมเพรียงกัน ณ ที่นี้ ล้วนสํานึกซาบซึ้งในพระมหากรุณาธิคุณของใต้ฝ่าละอองธุลีพระบาท ที่ทรงปฏิบัติบําเพ็ญพระราชกรณียกิจนานัปการ ด้วยพระราชประสงค์ที่จะสืบสาน รักษา ต่อยอดศาสตร์พระราชา และงานในโครงการอันเนื่องมาจากพระราชดําริหลากหลายสาขา ของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร โดยเฉพาะด้านการอนุรักษ์และบริหารจัดการทรัพยากรธรรมชาติและสิ่งแวดล้อม เพื่อการพัฒนาอย่างยั่งยืน
นับเป็นพระมหากรุณาธิคุณอันหาที่สุดมิได้ที่ใต้ฝ่าละอองธุลีพระบาท ทรงพระกรุณาโปรดเกล้าโปรดกระหม่อมจัดตั้งโครงการจิตอาสาพระราชทาน 904 วปร. เพื่อความสมัครสมาน สามัคคีของพสกนิกรทุกหมู่เหล่า ในการร่วมกันบําเพ็ญกิจกรรมสาธารณประโยชน์ พัฒนาชุมชนในพื้นที่ต่าง ๆ ทั่วประเทศ ทําให้ประชาชนมีความเป็นอยู่ที่ดี มีคุณภาพชีวิตที่ดี
รัฐบาลร่วมกับภาครัฐ ภาคเอกชน และภาคประชาชน รวมทั้งภาคีเครือข่ายจิตอาสาพระราชทาน 904 วปร. ได้น้อมนําพระปฐมบรมราชโองการมาเป็นแนวทางปฏิบัติเพื่อสนองพระราชปณิธาน โดยร่วมกันดําเนินกิจกรรมจิตอาสาพัฒนาสิ่งแวดล้อม ปลูกต้นไม้ ณ สวนวชิรเบญจทัศ กรุงเทพมหานคร เพื่อปรับภูมิทัศน์สร้างความสมดุลของทรัพยากรธรรมชาติและสิ่งแวดล้อม เพิ่มพื้นที่สีเขียวในชุมชน รวมทั้งลดปริมาณฝุ่นละอองในอากาศ อีกทั้งเป็นการช่วยเสริมสร้างจิตสํานึก และความตระหนักถึงความสําคัญ ในการอนุรักษ์ทรัพยากรธรรมชาติและสิ่งแวดล้อมในถิ่นฐานที่อยู่อาศัยของตนเอง ให้คงอยู่และพัฒนาอย่างยั่งยืนสืบไป
ในโอกาสอันสําคัญนี้ ข้าพระพุทธเจ้าและผู้ที่มาร่วมงาน ณ ที่นี้ ขอพระราชทานถวายพระพรชัยมงคล ขอพลานุภาพแห่งคุณพระศรีรัตนตรัย และอํานาจแห่งสรรพสิ่งศักดิ์สิทธิ์ในสากล โปรดอภิบาลรักษาให้ใต้ฝ่าละอองธุลีพระบาท ทรงพระเจริญด้วยจตุรพิธพรชัย ทรงพระเกษมสําราญ พระเกียรติคุณแผ่ไพศาล สถิตเป็นมิ่งขวัญปกเกล้าเหล่าพสกนิกรชาวไทยตราบกาลนาน
ด้วยเกล้าด้วยกระหม่อม ขอเดชะ
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มหาดไทยสั่งด่วนผู้ว่าฯ ทุกจังหวัด ดำเนินการแก้ไขปัญหาภัยแล้งและฝนทิ้งช่วง ปี 2562
วันพุธที่ 24 กรกฎาคม 2562
มหาดไทยสั่งด่วนผู้ว่าฯ ทุกจังหวัด ดําเนินการแก้ไขปัญหาภัยแล้งและฝนทิ้งช่วง ปี 2562
มหาดไทยสั่งด่วนผู้ว่าฯ ทุกจังหวัด ดําเนินการแก้ไขปัญหาภัยแล้งและฝนทิ้งช่วง ปี 2562
วันที่ 23ก.ค.62นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่ได้เกิดสถานการณ์ภัยแล้งและฝนทิ้งช่วง ตั้งแต่เดือนธันวาคม 2561 จนถึงปัจจุบัน รวมทั้งข้อมูลจากกรมอุตุนิยมวิทยาและสถาบันสารสนเทศทรัพยากรน้ํา(สสน.) คาดการณ์ปริมาณฝนในช่วงเดือนสิงหาคม-กันยายน 2562 จะมีปริมาณน้อยกว่าค่าปกติ และในบางพื้นที่จะมีสถานการณ์ฝนทิ้งช่วง ซึ่งกองบัญชาการป้องกันและบรรเทาสาธารณภัยแห่งชาติ ได้สั่งการให้กองอํานวยการป้องกันและบรรเทาสาธารณภัยจังหวัดเตรียมการป้องกันและแก้ไขปัญหาภัยแล้งในเบื้องต้นไปก่อนแล้วนั้น
นายฉัตรชัย พรหมเลิศ กล่าวว่า พลเอก ประยุทธ์ จันทร์โอชา นายกรัฐมนตรี มีข้อห่วงใยถึงสถานการณ์ภัยแล้งอันเนื่องมาจากกรณีฝนทิ้งช่วงและกรณีการระบายน้ําในแม่น้ําโขง ส่งผลให้เกิดการขาดแคลนน้ําในหลายพื้นที่ จึงได้สั่งการให้ทุกเหล่าทัพสนับสนุนอากาศยานและกําลังพลในการทําฝนเทียมเพิ่มปริมาณน้ําเหนือเขื่อนและบูรณาการร่วมกับฝ่ายพลเรือนในการแก้ไขปัญหาการขาดแคลนน้ําเพื่อบรรเทาความเดือดร้อนของประชาชนให้ได้มากที่สุด ซึ่ง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้สั่งการให้ทุกจังหวัดเร่งดําเนินการป้องกันและแก้ไขปัญหาภัยแล้งและฝนทิ้งช่วงในระยะเร่งด่วน โดยให้จังหวัดประสานการปฏิบัติกับหน่วยงานที่เกี่ยวข้อง โดยติดตามสภาวะอากาศและการบริหารจัดการน้ําอย่างใกล้ชิด ทั้งกรมอุตุนิยมวิทยา สสน. กรมชลประทาน และหน่วยทหารในพื้นที่ เพื่อชี้แจงทําความเข้าใจกับประชาชนถึงสถานการณ์น้ํา รวมทั้งรณรงค์ใช้น้ําอย่างประหยัด และสร้างความเข้าใจกับประชาชนในการบูรณาการให้ความช่วยเหลือของหน่วยงานภาครัฐ
นอกจากนี้ ได้สั่งการให้ทุกจังหวัดเร่งสํารวจและจําแนกพื้นที่เสี่ยงภัยให้ชัดเจน ทั้งพื้นที่เสี่ยงต่อการขาดแคลนน้ําอุปโภคบริโภค พื้นที่เสี่ยงต่อการขาดแคลนน้ําเพื่อการเกษตร โดยให้การประปาส่วนภูมิภาค ประปาท้องถิ่น และประปาหมู่บ้าน ตรวจสอบปริมาณน้ําดิบต้นทุน หากพบว่าจุดใดเสี่ยงต่อการขาดแคลนน้ํา และไม่สามารถผลิตหรือแจกจ่ายน้ําให้กับประชาชนได้ ให้ผู้ว่าราชการจังหวัดบริหารจัดการเครื่องจักรกลสาธารณภัยของศูนย์ป้องกันและบรรเทาสาธารณภัยเขตที่เข้ามาสนับสนุนในพื้นที่ รวมทั้งเครื่องจักรกลของ อปท. ภาคเอกชน และหน่วยทหาร เพื่อจัดรถบรรทุกน้ํา เครื่องสูบน้ํา เครื่องสูบส่งน้ําระยะไกล เพิ่มปริมาณน้ําดิบในการผลิตเป็นน้ําประปาให้เพียงพอ และแจกจ่ายน้ําอุปโภคบริโภคให้แก่ประชาชน รวมทั้งบรรจุในภาชนะเก็บกักน้ํากลางประจําหมู่บ้าน
นายฉัตรชัย พรหมเลิศ กล่าวเพิ่มเติมว่า ในด้านการให้ความช่วยเหลือหรือสนับสนุนการให้ความช่วยเหลือกับประชาชน หากพื้นที่ใดประสบความเสียหายจากกรณีภัยแล้งฝนทิ้งช่วง ให้ผู้ว่าราชการจังหวัดใช้เงินทดรองราชการตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 เพื่อให้ความช่วยเหลือประชาชนโดยด่วน และถ้าเป็นความเสียหายด้านการเกษตร ให้จําแนกความเสียหายเป็นพื้นที่ประเภท เช่น นาข้าว พืชสวน พืชไร่ หากพื้นที่ใดมีข้อจํากัดวงเงินทดรองราชการไม่เพียงพอ ให้รายงานไปยังกรมป้องกันและบรรเทาสาธารณภัยเพื่อดําเนินการในส่วนที่เกี่ยวข้องต่อไป ทั้งนี้ หากพี่น้องประชาชนได้รับความเดือดร้อนจากกรณีภัยแล้งและฝนทิ้งช่วง สามารถติดต่อแจ้งสายด่วนสาธารณภัย 1784 ตลอด 24 ชั่วโมง.
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ กล่าวบรรยายในงาน “Transforming Asia : The Changing Landscape”
วันอาทิตย์ที่ 25 พฤศจิกายน 2561
รมว.กระทรวงดิจิทัลฯ กล่าวบรรยายในงาน “Transforming Asia : The Changing Landscape”
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวบรรยายในงาน “Transforming Asia : The Changing Landscape” โดยงานสัมมนาดังกล่าว จัดขึ้นเพื่อเผยแพร่ความก้าวหน้าและศักยภาพด้านดิจิทัลของประเทศไทยให้ต่างประเทศได้รับทราบ โดยมีกลุ่มเป้าหมาย คือ นักการทูต นักธุรกิจระดับสูง เจ้าหน้าที่ของรัฐในภาคส่วนต่างๆ ที่เกี่ยวข้อง จํานวนกว่า 500 คน พร้อมมีการถ่ายทอดเนื้อหาด้านเทคโนโลยีผ่านสื่อต่างๆ ทั้งหนังสือพิมพ์ และสื่อออนไลน์ในหลากหลายรูปแบบ เพื่อนําองค์ความรู้จากองค์กรภาคเอกชนและหน่วยงานภาครัฐทั้งของไทยและต่างประเทศ ที่ต้องเผชิญกับความผันผวนและการเปลี่ยนแปลงทางเทคโนโลยี (disruption) และประสบความสําเร็จในการปรับตัว (transform) อันนํามาสู่องค์ความรู้ใหม่ๆ ในการดําเนินกิจการเพื่อประโยชน์แก่องค์กรและประเทศในส่วนรวม มาถ่ายทอดผ่านการสัมมนาดังกล่าว รวมถึงประชาชน ผู้บริโภค ผู้ประกอบการภาคธุรกิจ เพื่อรองรับสิ่งแวดล้อมใหม่ๆ ของโลกที่กําลังเปลี่ยนแปลงอย่างรวดเร็ว
***********************************
รัฐบาลไทย-ข่าวทำเนียบรัฐบาล-รมต.นร.ออมสินฯ ตรวจความพร้อมการจัดตั้งศูนย์สื่อมวลชน (Main Press Center) ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันจันทร์ที่ 2 ตุลาคม 2560
รมต.นร.ออมสินฯ ตรวจความพร้อมการจัดตั้งศูนย์สื่อมวลชน (Main Press Center) ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
รมต.นร.ออมสินฯ ลงพื้นที่ตรวจความพร้อมการจัดตั้งศูนย์สื่อมวลชน (Main Press Center) ภาพรวมมีความคืบหน้าและเป็นไปตามกําหนดระยะเวลาและแผนงานที่วางไว้
วันนี้ (2 ตุลาคม 2560) เวลา 14.00 น. ณ ศูนย์สื่อมวลชนและศูนย์ถ่ายทอดวิทยุโทรทัศน์และศูนย์ถ่ายทอดวิทยุกระจายเสียง หอประชุมใหญ่มหาวิทยาลัยธรรมศาสตร์ ท่าพระจันทร์ กรุงเทพฯ นายออมสิน ชีวะพฤกษ์ รัฐมนตรีประจําสํานักนายกรัฐมนตรี เดินทางไปที่ตรวจความพร้อมการจัดตั้งศูนย์สื่อมวลชน (Main Press Center) ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
จากการลงพื้นที่ตรวจสอบความพร้อมการจัดตั้งศูนย์สื่อมวลชน (Main Press Center) มีความคืบหน้าและเป็นไปตามกําหนดระยะเวลาและแผนงานที่วางไว้ โดยจะมีการแถลงข่าวเรื่องการเปิดศูนย์ถ่ายทอดฯ ในวันที่ 4 ตุลาคม 2560 และจะเปิดศูนย์อย่างเป็นทางการในวันที่ 16 ตุลาคม 2560 และในวันที่ 21 ตุลาคม 2560 จะมีการซ้อมใหญ่เสมือนวันจริงในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช เพื่อเตรียมความพร้อมในวันที่ 26 ตุลาคม 2560 ในการถ่ายทอดสด
*****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​มท. บรรเทาความเดือดร้อนของประชาชน ลดค่าน้ำ 20% 3เดือน
วันพุธที่ 6 พฤษภาคม 2563
​มท. บรรเทาความเดือดร้อนของประชาชน ลดค่าน้ํา 20% 3เดือน
​มท. บรรเทาความเดือดร้อนของประชาชน ลดค่าน้ํา 20 % 3 เดือน
วันนี้ (6 พ.ค. 63) กระทรวงมหาดไทย เปิดเผยว่า คณะรัฐมนตรีมีมติเห็นชอบมาตรการช่วยเหลือประชาชนผู้ใช้น้ําประปาที่ได้รับผลกระทบจากการระบาดของโรคติดเชื้อไวรัสโคโรนา 2019 (COVID-19) ซึ่งเป็นมาตรการเพิ่มเติม ตามนโยบายของรัฐมนตรีว่าการกระทรวงมหาดไทย และรัฐมนตรีช่วยว่าการกระทรวงมหาดไทย โดยเน้นให้ความสําคัญในการ “เพิ่มรายได้ ลดรายจ่ายให้ประชาชน”
ในการนี้ พลเอก อนุพงษ์ เผ่าจินดา ได้เน้นย้ําให้การประปานครหลวง (กปน.) และการประปาส่วนภูมิภาค (กปภ.) เร่งช่วยเหลือประชาชนทั่วประเทศอย่างต่อเนื่อง เพื่อบรรเทาความเดือดร้อนของพี่น้องประชาชนจากสถานการณ์การแพร่ระบาดของโรคโควิด-19 ทั้งนี้ หากสถานการณ์ไม่ดีขึ้น จะได้มีมาตรการต่าง ๆ เพื่อบรรเทาความเดือดร้อนและช่วยแบ่งเบาภาระค่าใช้จ่ายของพี่น้องประชาชนเพิ่มขึ้น เพื่อลดผลกระทบของประชาชนในสถานการณ์ดังกล่าว
มาตรการช่วยเหลือประชาชนเพิ่มเติมของการประปานครหลวง (กปน.)
1. ใช้น้ําฟรี 10 คิวแรก 3 เดือนทุกครัวเรือน
2. ลดค่าน้ําประปา 20% 3 เดือน สําหรับผู้ใช้น้ําเกิน 10 คิว/เดือน
3. ขยายระยะเวลาชําระค่าน้ํา สามารถผ่อนชําระได้นานถึง 6 เดือน (กิจการโรงแรมและที่พักอาศัย)
4. คืนเงินประกันการใช้น้ําทุกราย : ประเภทบ้านพักอาศัย (R1) และกิจการ ธุรกิจ(R2) เริ่มลงทะเบียน 1 พฤษภาคม 63
5. ยกเว้นการตัดน้ํานาน 6 เดือนถึง 30 กันยายน 63
6. ขยายเวลางดเก็บค่าธรรมเนียมชําระค่าน้ํา 3 เดือน จนถึง 30 มิถุนายน 63 ทั้งเคาน์เตอร์เซอร์วิส / Tesco Lotus/ Big C และ CenPay
สามารถสอบถามเพิ่มเติมได้ที่ MWA Call Center โทร. 1125
มาตรการช่วยเหลือประชาชนของการประปาส่วนภูมิภาค (กปภ.)
1. ลดค่าน้ําทุกประเภท 20% ยกเว้นส่วนราชการและรัฐวิสาหกิจลดค่าน้ํา 3% (ไม่รวมค่าบริการรายเดือน) รอบเดือนเมษายน - มิถุนายน 63
2. ผ่อนชําระค่าน้ําประปา (ไม่เกิน 6 เดือน) ผู้ใช้น้ําประเภทโรงแรม /กิจการให้เช่าพักอาศัย (ประเภทรหัส/ผู้ใช้น้ํา T33) โดยไม่คิดดอกเบี้ย
3. คืนเงินประกันการใช้น้ํา ผู้ใช้น้ําประเภทที่ 1 ที่พักอาศัย ยื่นขอตรวจสอบสิทธิ์และแจ้งความประสงค์เพื่อขอคืนเงินประกันการใช้น้ํา ตั้งแต่ 15 เมษายน 63
4. ฟรีค่าธรรมเนียม 3 เดือนเมื่อจ่ายค่าน้ําที่ เคาน์เตอร์เซอร์วิส / 7-11 ระหว่างวันที่ 17 เมษายน - 30 มิถุนายน 63 และ Tesco Lotus / Big C ระหว่างวันที่ 1 พฤษภาคม - 30 มิถุนายน 63
5. ขยายเวลาจ่ายค่าน้ําผ่านตัวแทนจาก 10 วันเป็น 20 วันเป็นเวลา 3 เดือน
สามารถสอบถามเพิ่มเติมได้ที่ PWA Contact Center 1662